**2o ΔΗΜΟΤΙΚΟ ΣΧΟΛΕΙΟ ΓΛΥΦΑΔΑΣ Γλυφάδα,10/10/2020**

 **Αρ. Πρ. 306/10-10-2020**

**ΔΙΕΥΚΡΙΝΙΣΕΙΣ**

 **ΕΝΗΜΕΡΩΣΕΙΣ ΓΟΝΕΩΝ ΚΑΙ ΚΗΔΕΜΟΝΩΝ,**

 **μαθητών του σχολείου μας για το σχολικό διδακτικό έτος 2020-21.**

**Πράξη Νο 8/29-09-2020**

Η πρώτη ενημέρωση γονέων και κηδεμόνων για την επίδοση των μαθητών της σχολικής μονάδας έχει προγραμματιστεί για τη Δευτέρα 12/10/2020 ΟΜΑΔΑ Α και Τρίτη 13/10/2020 ΟΜΑΔΑ Β.

Η συνάντηση, εφαρμόζοντας τα μέτρα προστασίας και ασφάλειας μαθητών περί covid-19,θα γίνει βασιζόμενη στην τμηματοποίηση και τις υποομάδες του μαθητικού δυναμικού, Πράξη Νο 47/28-05-2020 με θέμα: «Επαναλειτουργία σχολικής μονάδας».

Οι εκπαιδευτικοί υπεύθυνοι των τμημάτων θα προβαίνουν σε έγγραφη ενημέρωση, στην οποία θα καθορίζεται η ομάδα που θα ανήκει κάθε μαθητής και η ώρα προσέλευσης του γονέα και κηδεμόνα του, ενώ ήδη ελήφθησαν υπόψη τα αδέρφια που φοιτούν στη σχολική μονάδα για διευκόλυνση των οικογενειών τους και για την ομαλότερη διεξαγωγή της διαδικασίας. Χρόνος προσέλευσης ανά ομάδα τμηματοποίησης:1:30 ή 14:00.

Τα ονόματα των παιδιών δεν αναρτώνται στην ιστοσελίδα για λόγους προσωπικών δεδομένων.

Οι γονείς θα εισέρχονται στο σχολείο από την οδό Ελ.Βενιζέλου, εφόσον έχει πραγματοποιηθεί η αποχώρηση των μαθητών στις 13:15 από τις προκαθορισμένες εισόδους και εξόδους.

Για την αποφυγή συγχρωτισμού, θα παρίσταται ένας εκ των δύο γονέων, χωρίς να συνοδεύει τον μαθητή. Κατά την είσοδο των γονέων θα πραγματοποιείται θερμομέτρηση, ενώ καθίσταται απαραίτητη η χρήση μάσκας.

Σε περίπτωση που κριθεί αναγκαίο περαιτέρω συζήτησης και έκθεσης απόψεων και προβληματισμών θα ορίζεται σε συνεργασία με τον διδάσκοντα νέα συνάντηση επικοινωνίας σε χρόνο που θα διατίθεται πέρα των προγραμματισμένων συναντήσεων.

Παραθέτουμε τις προγραμματισμένες ημερομηνίες για τις ενημερώσεις των γονέων και κηδεμόνων καθ΄όλη τη διάρκεια του σχολικού έτους:

Δευτέρα 12 Οκτωβρίου 2020, ομάδα Α

Τρίτη 13 Οκτωβρίου 2020, ομάδα Β.

Τετάρτη 11 Νοεμβρίου 2020, ομάδα Α.

Πέμπτη 12 Νοεμβρίου 2020, ομάδα Β.

Δευτέρα 21 Δεκεμβρίου 2020, ομάδα Α.

Τρίτη 22 Δεκεμβρίου 2020, ομάδα Β.

Τετάρτη 10 Φεβρουαρίου 2021, ομάδα Α.

Πέμπτη 11 Φεβρουαρίου 2021, ομάδα Β

Πέμπτη 18 Μαρτίου 2021 ομάδα Α.

Παρασκευή 19 Μαρτίου 2021, ομάδα Β.

Τετάρτη 14 Απριλίου 2021, ομάδα Α.

Πέμπτη 15 Απριλίου 2021, ομάδα Β.

**ΠΡΟΣΟΧΗ:**

**Δεν θα πραγματοποιηθεί ενημέρωση γονέων και κηδεμόνων για τους μαθητές του ΣΤ΄2 τμήματος, εξαιτίας προσωρινής τοποθέτησης εκπαιδευτικού στο τμήμα.**

**Ο ΣΥΛΛΟΓΟΣ ΔΙΔΑΣΚΟΝΤΩΝ ΚΑΙ Η ΔΙΕΥΘΥΝΣΗ ΤΟΥ ΣΧΟΛΕΙΟΥ**